CELEX: 62010CA0606
Language: lt
Date: 2012-06-14 00:00:00
Title: Byla C-606/10: 2012 m. birželio 14 d. Teisingumo Teismo (antroji kolegija) sprendimas byloje ( Conseil d'État (Prancūzija) prašymas priimti prejudicinį sprendimą) Association nationale d'assistance aux frontières pour les étrangers (ANAFE) prieš Ministre de l'Intérieur, de l'Outre-mer, des Collectivités territoriales et de l'immigration (Reglamentas (EB) Nr. 562/2006 — Taisyklių, reglamentuojančių asmenų judėjimą per sienas, Bendrijos kodeksas (Šengeno sienų kodeksas) — 13 straipsnis — Trečiųjų šalių piliečiai, turintys laikinąjį leidimą gyventi — Nacionalinės teisės aktai, pagal kuriuos šiems piliečiams draudžiama pakartotinai atvykti į laikinąjį leidimą gyventi išdavusios valstybės narės teritoriją, jeigu jie neturi pakartotinio atvykimo vizų — „Pakartotinio atvykimo vizos“ sąvoka — Ankstesnė administracinė praktika, pagal kurią buvo leidžiama pakartotinai atvykti neturint pakartotinio atvykimo vizos — Pereinamojo laikotarpio priemonių reikalingumas — Nebuvimas)

28.7.2012   
            
            
               LT
            
            
               Europos Sąjungos oficialusis leidinys
            
            
               C 227/3
            
         2012 m. birželio 14 d. Teisingumo Teismo (antroji kolegija) sprendimas byloje (Conseil d'État (Prancūzija) prašymas priimti prejudicinį sprendimą) Association nationale d'assistance aux frontières pour les étrangers (ANAFE) prieš Ministre de l'Intérieur, de l'Outre-mer, des Collectivités territoriales et de l'immigration
   
   (Byla C-606/10) (1)
   
   (Reglamentas (EB) Nr. 562/2006 - Taisyklių, reglamentuojančių asmenų judėjimą per sienas, Bendrijos kodeksas (Šengeno sienų kodeksas) - 13 straipsnis - Trečiųjų šalių piliečiai, turintys laikinąjį leidimą gyventi - Nacionalinės teisės aktai, pagal kuriuos šiems piliečiams draudžiama pakartotinai atvykti į laikinąjį leidimą gyventi išdavusios valstybės narės teritoriją, jeigu jie neturi pakartotinio atvykimo vizų - „Pakartotinio atvykimo vizos“ sąvoka - Ankstesnė administracinė praktika, pagal kurią buvo leidžiama pakartotinai atvykti neturint pakartotinio atvykimo vizos - Pereinamojo laikotarpio priemonių reikalingumas - Nebuvimas)
   2012/C 227/04
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Conseil d'État
   
   
      Šalys pagrindinėje byloje
   
   
      Ieškovė: Association nationale d'assistance aux frontières pour les étrangers (ANAFE)
   
   
      Atsakovas: Ministre de l'Intérieur, de l'Outre-mer, des Collectivités territoriales et de l'immigration
   
   
      Dalykas
   
   Prašymas priimti prejudicinį sprendimą — Conseil d'État — 2006 m. kovo 15 d. Europos Parlamento ir Tarybos reglamento (EB) Nr. 562/2006 nustatančio taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) (OL L 105, p. 1) 5 straipsnio 4 dalies a punkto ir 13 straipsnio išaiškinimas — Nacionalinės teisės normos, pagal kurias laikinąjį leidimą gyventi turintiems trečiųjų šalių piliečiams draudžiama pakartotinai atvykti į šį leidimą išdavusios valstybės teritoriją, jei jie neturi konsulinių įstaigų ar prefektūrų išduotų pakartotinio atvykimo vizų — Sąvoka „pakartotinio atvykimo viza“ — Pereinamojo laikotarpio priemonių šių piliečių, išvykusių iš teritorijos, atžvilgiu leistinumas — Teisinio saugumo ir teisėtų lūkesčių principai
   
      Rezoliucinė dalis
   
   
               1.
            
            
               2006 m. kovo 15 d. Europos Parlamento ir Tarybos reglamento (EB) Nr. 562/2006, nustatančio taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas), iš dalies pakeisto 2009 m. sausio 14 d. Europos Parlamento ir Tarybos reglamentu (EB) Nr. 81/2009, 13 straipsnyje numatytos teisės normos, susijusios su atsisakymu leisti atvykti trečiųjų šalių piliečiams, taip pat taikomos trečiųjų šalių piliečiams, kuriems galioja reikalavimas turėti vizą ir kurie norėtų kirsdami Šengeno erdvės išorės sienas grįžti į valstybę narę, kuri jiems yra išdavusi laikinąjį leidimą gyventi, neatvykdami tuo tikslu į kitos valstybės narės teritoriją.
            
         
               2.
            
            
               Reglamento Nr. 562/2006, iš dalies pakeisto Reglamentu Nr. 81/2009, 5 straipsnio 4 dalies a punktas turi būti aiškinamas taip, kad valstybė narė, kuri trečiosios šalies piliečiui išduoda pakartotinio atvykimo vizą, kaip ji suprantama pagal šią nuostatą, negali nustatyti apribojimo atvykti į Šengeno erdvę tik per savo nacionalinėje teritorijoje esančius punktus.
            
         
               3.
            
            
               Pagal teisinio saugumo ir teisėtų lūkesčių apsaugos principus nereikalaujama, kad būtų numatytos pereinamojo laikotarpio priemonės trečiųjų šalių piliečiams, kurie išvyko iš valstybės narės teritorijos turėdami tik laikinąjį leidimą gyventi, išduotą, kol nagrinėjamas pirmasis prašymas išduoti leidimą gyventi arba prašymas suteikti prieglobstį, ir ketina grįžti į šią teritoriją įsigaliojus Reglamentui Nr. 562/2006, iš dalies pakeistam Reglamentu Nr. 81/2009.
            
         
      (1)  OL C 72, 2011 3 5.